
Text rozhodnutia
Súd: Krajský súd Bratislava Spisová značka: 9Sp/45/2015 Identifikačné číslo súdneho spisu: 1015200902 Dátum vydania rozhodnutia: 28. 03. 2018 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2018:1015200902.1 Uznesenie Krajský súd v Bratislave v právnej veci navrhovateľa: 1/ X. F., M. XXXX/XX, XXX XX U., 2/ P.. W. F., M. XXXX/XX, XXX XX U., obaja zastúpení: SODOMA VULGAN, spol. s.r.o., advokátska kancelária, Kominárska 2, 4, 831 04 Bratislava, proti odporcovi: Okresný úrad Pezinok, katastrálny odbor, Radničné nám. 7, 902 01 Pezinok, za účasti: L. M., B. XXX/XX, XXX XX V., o preskúmanie zákonnosti rozhodnutia odporcu č. V-126/2015 zo dňa 18.02.2015, takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovatelia podali opravný prostriedok proti rozhodnutiu odporcu č. V-126/2015 zo dňa 18.02.2015, ktorým odporca v súlade s ustanovením § 31 ods. 3 katastrálneho zákona zamietol návrh na vklad práva k nehnuteľnostiam. Podaním doručeným súdu dňa 02.03.2018 navrhovatelia oznámili, že odvolanie proti napadnutému rozhodnutiu odporcu berú späť v celom rozsahu a žiadajú zastaviť konanie. Zároveň požadovali vrátiť zaplatený súdny poplatok za podané odvolanie. Podľa § 492 ods. 1 zákona č. 162/2015 Z.z. Správneho súdneho poriadku konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Súd podľa § 250d ods. 3 v spojení s § 250h ods. 2 a § 250l ods. 2 zákona č. 99/1963 Z. z. Občianskeho súdneho poriadku (ďalej len „O.s.p.“) konanie zastavil. O trovách konania súd rozhodol podľa § 246c a § 146 ods. 1 písm. c/ O.s.p. Záverom súd uvádza, že navrhovatelia v predmetnom konaní súdny poplatok neplatili. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

